Ortro

La deka laboro, kiun Eŭristeo taskis al Heraklo, estis ĝuste preni la ruĝan bovaron de Geriono kaj porti ĝin al Tirinto sen peti aŭ ŝteli ĝin. Kiam la heroo finfine venis al Eritio, post plenumi multajn heroaĵojn, li tendumis sur la tiea monto Abaso por nokte ripozi. Ortro flaris kaj persekutis lin, sed Heraklo mortigis la teruran hundon per sia klaboPseŭdo-Apolodoro. Mitologia biblioteko, 2.5.10 kaj sekv.. Li ankaŭ mortigis Eŭritionon, kiu estis veninta por helpi OrtronHeziodo. Teogonio, 293 kaj sekv..

Laŭ kelkaj fontoj, Ortro (anstataŭ Tifeo) estis la patro, kun Eĥidno, de la jenaj ktoniaj monstroj: Ĥimero, la SfinksoHomero. Iliado, 9.664., la lernea Hidro, la Nemea leono kaj eĉ Kerbero. Tamen, aliaj versioj asertas ke li pariĝis al Ĥimero, kaj estis kun ŝi la patro nur de la Nemea leono kaj la SfinksoHeziodo. Teogonio, 326 kaj sekv.. Alternativa versio atribuas al li ankaŭ la patrecon de la Kromiona porkino.

Omaĝe al la heroaĵoj de sia patro, Eŭripilo, filo de Heraklo, prezentis sur sia ŝildo scenon kun Ortro, Geriono kaj EŭritionoKinto el Smirno. Venko de Trojo, 6.249 kaj 260..

 Ortro en la firmamento 
eta|Geriono kaj Ortro, sur nigr-figura amforo el Vulci (ĉ. 540 a. K.).
Verŝajne, Ortro estis origine lokigita sur la firmamento per la konstelacioj Granda Hundo kaj Malgranda Hundo, la du ĉielaj hundoj kiuj eble reprezentis la du kapojn de tiu besto. La ĉefa stelo de Granda Hundo estas Siriuso, la hunda-stelo kies apero surĉiele atentis pri la komenco de la somera varmego (fakte, la nomo Ortro signifis «matena sunsubiro»). Same kiel Ortro eble reprezentis la someran varmon, sia fratino Ĥimero simbolis ĝuste la malon, la vintran froston, per sia decembra apero pere de la konstelacio Kaprikorno. Tamen, ĉi tio temas nur pri konjektoj kaj interpretado, ĉar neniu el la astronomiaj verkoj kiuj postvivis ĝin nun mencias tiun hipotezon.

La apolona asteroido 2329 Orto, malkovrita en 1976, ricevis sian nomon honore al ĉi tiu mita hundo.

 Bibliografio 
 Robert Graves. The Greek Myths (1960), ĉ. 34 . En sia verko, Graves prezentas tre spekulativajn ligojn inter tiaj kreitaĵoj kaj la pragreka kalendaro.
 Karl Kerenyi. The Gods of the Greeks (1951), paĝ.52.
 William Smith. Dictionary of Greek and Roman Biography and Mythology, Londono, 1873. "Orthrus" 

 Eksteraj ligiloj 

 Ortro ĉe Theoi.com

 Notoj kaj referencoj 

Kategorio:Estaĵoj de la helena mitologio
Kategorio:La dek du laboroj de Heraklo
Kategorio:Mitaj hundoj
Kategorio:Steligoj